Σύμφωνα με το ά. 209 του Κώδικα Ποινικής Δικονομίας, αν κάποιος καλείται νόμιμα για μαρτυρία, δεν μπορεί να την αρνηθεί εκτός από τις εξαιρέσεις που ρητά αναγράφονται στον Kώδικα. Σε βάρος εκείνου που δεν εκπληρώνει το καθήκον μαρτυρίας του, δηλαδή δεν εμφανιστεί στο δικαστήριο, μολονότι κλητεύθηκε νόμιμα (λιπομαρτυρία), μπορεί να εκδοθεί ένταλμα βίαιης προσαγωγής και να επιβληθεί χρηματικό πρόστιμο ύψους 100-200 ευρώ. Αν, όμως, δεν εμφανίστηκε για λόγους ανωτέρας βίας ή σπουδαίου κωλύματος, μπορεί να ασκήσει ανακοπή λιπομαρτυρίας κατά της απόφασης που τον καταδικάζει, σε προθεσμία 15 ημερών από την επίδοση αυτής.